જયસુખલાલે બદલીનો ઑર્ડર પત્નીની છબિ પાસે મૂક્યો ને મનની મૂંઝવણ વ્યક્ત કરતાં બોલ્યા : ‘આ નોકરી હવે મને તારા ગયા પછીની એકલતામાં બોજો લાગે છે, નથી નિશાળમાં ગમતું કે નથી ઘેર ને વળી ઉપરથી મારી નિષ્ઠાભરી નોકરીની તાલુકાકક્ષાએ આવી અપમાનભરી સ્થિતિ ! આવી અવગણના ? હવે તો રાજીનામું આપીને જે રકમ મળે તે સારી સ્મૃતિ રૂપે તને ગમતી સંસ્થાઓમાં આપી દેવાની ઈચ્છામાં તારી અનુમતિ છે ને ?’ ને જાણે પત્નીની અનુમતિ મળી ગઈ તેમ જાણીને બીજે દિવસે રાજીનામું સુપરત કરવા તાલુકા કચેરીમાં હાજર થઈ ગયા !